Amaranthus albus

Amaranthus albus é unha especie pioneira da familia Amaranthaceae orixinaria de América do Norte, pero que se expandiu en varias partes do mundo.Amaranthus albus L.  
miniatura|Inflorescencias.

 Descrición 
É unha planta herbácea, anual, con talos erectos ou rastreiros, que poden alcanzar entre 10 a 70 cm de altura. As follas son alternadas, redondeadas, ovaladas a espatuladas, pecioladas,  de 5 a 50 mm de lonxitude. As inflorescencias son axilares (ou sexa, nacen nas axilas das follas) e cimosas, rodeadas de brácteas de 2 a 3,5 mm de cor verde. É unha especie monoica, as flores masculinas presentan tres sépalos e 3 estames. As femininas, tamén trímeras, cos tépalos desiguais e agudos. O froito é un pixidio, un froito seco similar a unha cápsula. As sementes teñen aproximadamente 1 mm de ancho e son de cor vermella-marrón a negro. O número cromosómico somático é 2n=32.Amaranthus albus (Amaranthaceae). Amaranthus albus Linnaeus. Flora of North America Vol. 4 Páx. 435. 

Cando os froitos maduran, o talo crébase preto da súa base e a planta enteira é transportada por acción do vento, distribuíndo dese modo as pequenas sementes até sitios moi afastados.

 Distribución xeográfica 
É orixinaria das rexións tropicais de América do Norte, pero distribuíuse ao longo de todo o mundo, incluíndo África, América do Sur, Australia e Europa, onde se transformou en maleza en lugares ruderais, camiños e campos cultivados, en alturas de máis de 2200 m s. n. m..

 Usos 
As follas son comestibles cocidas e coas sementes faise fariña.

 Taxonomía 
Amaranthus albus foi descrito por Rodschied ex F.Dietr. e publicado en Vollständiges Lexicon der Gärtnerei und Botanik ed. 2, 1: 196. 1824. 

 Etimoloxía 
O epíteto específico vén do latín albus significa "branco".

 SinonimiaGBIF Amaranthus albus 

 Amaranthus albus var. albus
 Amaranthus albus var. monosepalus
 Amaranthus albus var. parviflorus
 Amaranthus albus var. puberulus
 Amaranthus albus var. rubicundus
 Amaranthus gracilentus
 Amaranthus graecizans var. pubescens
 Amaranthus littoralis
 Amaranthus pubescens
 Euxolus albidus
 Galliaria albida
 Glomeraria alba

 Notas 

Véxase tamén
 Ligazóns externas 
 Jepson Manual Treatment
 USDA Plants Profile
 Flora of North America
 Photo gallery

Categoría:Plantas descritas en 1824
Categoría:Flora de África
Categoría:Flora de Australia
Categoría:Flora de Europa
Categoría:Flora de América
Categoría:Plantas invasoras
Categoría:Amaranthus
Categoría:Flora de Galicia